# Вишневский Иван Сергеевич

Вишневский Иван Сергеевич (18 февраль 1988 йыл, Барнаул) — Рәсәй хоккейсыһы, ҡапҡасы. Барнаулдан «Мотор» клубы тәрбиәләнеүсеһе. Тәүге тренеры: Гостьев Сергей Викторович. 2019/2020 йылдар миҙгелендә Континенталь хоккей лигаһында сығыш яһаған Мәскәүҙән «Спартак» хоккей клубының уйынсыһы була.

# Вишневский Иван Сергеевич
## Карьера
### Клубта карьераһы

Иван Вишневский үҙенең профессиональ карьераһын 2005 йылда QMJHL лигаһы «Руэн-Норанда Хаскис» клубында башлай. Клуб уны Канада хоккей лигаһының драфтында дөйөм 68-се һан аҫтында һайлай, ә быға тиклем ул «Лада» командаһының фарм-клубы өсөн уйнай. Киләһе йылда МХЛ драфтында беренсе раундта дөйөм 27-се һан аҫтында «Даллас Старз» командаһы менән һайлана. «Хаскис» составында Иван өс миҙгел дауамында сығыш яһай, шул ваҡыт эсендә 197 осрашыуҙа 166 (51+115) мәрәй йыя.
2007 йылдың 18 июлендә Вишневский «Даллас» менән өс йыллыҡ контракт төҙөй. «Старз» составында 2009 йылдың 7 апрелендә «Миннесота Уайлд» командаһына ҡаршы уйында Милли хоккей лигаһында тәүге осрашыуын уҙғара. Ике көн үткәс «Колорадо Эвеланш» клубына ҡаршы уйында һөҙөмтәле пас биреп лигала үҙенең тәүге мәрәйен йыя. Бөтәһе шул миҙгелдә Иван «йондоҙҙар» составында 3 осрашыу уҙғара һәм ике мәрәй йыя, әммә миҙгелдең күп өлөшөндә ул Америка хоккей лигаһында сығыш яһаған «Пеория Ривермен» клубы составында уйнай.
2009/2010 йылдар миҙгелен Вишневский «Далластың» яңы фарм-клубы «Техас Старз» составында башлай. 2009 йылдың 21 декабрендә «Сан-Хосе Шаркс» командаһына ҡаршы уйында Иван яңғылыш үҙенең буш ҡапҡаһын шайбаны индерә, бынан һуң ул яңынан АХЛ-ға ебәрелә. «Техасҡа» ҡайтҡас ул һаҡсылар араһында клубтың иң мәргән уйынсыһы була. Тик 2010 йылдың 9 февралендә «Даллас» Иванды «Атланта Трэшерз» клубына Кари Лехтоненға алмаштыра. Миҙгелдең аҙағын Иван яңы командаһының фарм-клубы «Чикаго Вулвз» составында үткәрә һәм 42 уйында 18 (2+16) мәрәй йыя.
2010 йылдың 1 июлендә Вишневскийҙы тағы ла алмаштыралар — хәҙер ул яңы ғына Стенли кубогын еңгән «Чикаго Блэкхокс» клубына эләгә. Әммә Иван «Блэкхокс» өсөн уйнарға бер мөмкинселектә алмай һәм 2010/2011 йылдар миҙгелен тулыһынса Америка хоккей лигаһында «Рокфорд Айсхогс» составында уҙғара. Ул 46 уйында 15 (5+10) мәрәй йыя.
2011 йылдың 17 май көнөндә Вишневский тыуған иленә ҡайтырға уйлай һәм Мәскәү өлкәһенән «Атлант» менән килешеү төҙөй. Иван Мытищинан команда өсөн ике миҙгел уйнай, шул ваҡыт эсендә 121 уйында 28 (8+20) мәрәй йыя.
2013 йылдың 1 май көнөндә Өфөнөң «Салауат Юлаев» командаһына күсә. Тәүге миҙгелдә Иван командаһы менән конференция финалына етәләр, Рәсәй чемпионатының көмөш һәм КХЛ чемпионатының бронза миҙалдары менән бүләкләнә. Киләһе миҙгелдә «Салауат Юлаев» Конференция сирекфиналында Гагарин кубогы өсөн көрәштә төшөп ҡала. 2015/2016 йылдар миҙгелендә Вишневский тағы ла командаһы менән конференция финалында еңелә һәм ике йыл элек кеүек КХЛ һәм Рәсәй чемпионаттарының бронза миҙалдарын еңә.
Миҙгел тамамланғас 4 майҙа Иван «Торпедо» хоккей клубына күсә. Уның яңы клубы даими миҙгелде конференцияла алтынсы урында тамамлай һәм плей-оффтың беренсе раундында көрәштән төшөп ҡала. 2017 йылдың 2 май көнөндә Иван Силәбенән «Трактор» хоккей клубы менән бер йылға килешеү төҙөй. «Трактор» Көнсығыш конференцияһында даими миҙгелдә өсөнсө урынды яулай, ә шунан плей-оффта конференция финалына етә һәм КХЛ бронзма миҙалдарын яулай. Иван бөтәһе 72 уйында 24 (8+16) мәрәй йыя.
2018/2019 йылдар миҙгеле алдынан Иван Екатеринбургтан «Автомобилист» хоккей клубының составын тулыландыра. Был команда тәүге тапҡыр Көнсығыш конференцияһында даими миҙгел һөҙөмтәләре буйынса беренсе урынды яулай, ә плей-оффта сирекфиналда «Салауат Юлаев» хоккей клубына серияла 1-4 иҫәбе менән отола. Иван был миҙгелдә барыһы 57 осрашыуҙа 29 мәрәй йыя. 2019 йылдың декабрендә «Автомобилист» Иван менән килешеүҙе өҙә, һәм 20 декабрҙә Вишневский Мәскәүҙән «Спартак» хоккей клубының составын тулыландыра. 2019/2020 йылдар миҙгелендә Иван «Спартак» өсөн 17 осрашыуҙа 6 (1+5) мәрәй йыя, ә командаһы Гагарин кубогының тәүге раундында Мәскәүҙән «Динамоға» отола. 2020 йылдың 1 майында «Спартак» Иван Вишневский менән хушлашыуы тураһында иғлан итә.
2020 йылдың 20 июлендә Иван Вишневский Түбәнге Каманан «Нефтехимик» менән пробалы контракт төҙөй. Әммә был клуб өсөн Иван бер осрашыу ҙа уҙғармай һәм 2020 йылдың 30 ноябрендә Юғары хоккей лигаһында сығыш яһаған «Лада» хоккей клубы менән миҙгел аҙағына тиклем килешеү төҙөй. ЮХЛ даими чемпионатының 17 уйынында Вишневский команданың капитаны була, 4 (1+3) мәрәй йыя, файҙалыҡ күрһәткесе — «-5». «Лада» Петров кубогы өсөн плей-офф уйындарына эләкмәй, шуға Иван Вишневский 2021 йылдың 16 февралендә Словакиянан «Попрад» хоккей клубына күсә. Словакия чемпионатында һаҡсы 16 осрашыуҙа ҡатнаша, ике гол керетә һәм ете мәрәй йыя. Вишневский командаһы менән бергә финалға тиклем етәләр һәм көмөш миҙалдарҙы яулай. Шулай итеп Иван Вишневский профессиональ хоккейсы карьераһын тамамлай.

# Вишневский Иван Сергеевич
## Карьера
### Тренер карьераһы

2021/22 йылдар миҙгелендә Иван Вишневский тыуған Барнаул ҡалаһында ЮХЛ беренселегендә сығыш яһаған «Динамо-Алтай» хоккей клубында тренер-селекционер вазифаһын башҡара. 2023 йылдың 19 декабрендә Вишневский Бөтә Рәсәй хоккей лигаһында сығыш яһаған «Тамбов» хоккей клубында баш тренер ярҙамсыһы тип раҫлана.

# Вишневский Иван Сергеевич
## Карьера
### Рәсәй йыйылма командаһында карьераһы

Иван Вишневский Рәсәй милли йыйылма командаһында тәүге уйынын 2011 йылдың 10 ноябрендә уҙғара. Ул көндө Рәсәй командаһы Карьяла кубогында Швеция йыйылма командаһын 2:1 иҫәбе менән ота. Бөтәһе Рәсәй йыйылма командаһында ул Еврохоккейтурҙың төрлө этаптарында, Еврочеллендж һәм дуҫтарса уйындарҙа 14 осрашыу үткәрә.

# Вишневский Иван Сергеевич
## Ҡаҙаныштар

* Канада хоккей лигаһының тәүге миҙгел үткәргән уйынсыларҙан торған символик составҡа керә — 2006.
* Америка хоккей лигаһының бөтә йондоҙҙар уйынында ҡатнаша — 2010.
* Карьяла кубогы еңеүсеһе — 2011.
* Рәсәй чемпионатының көмөш миҙалсыһы — 2013/14.
* КХЛ чемпионатының бронза миҙалсыһы — 2013/14, 2015/16, 2017/18.
* Рәсәй чемпионатының бронза миҙалсыһы — 2015/16.
* Словакия чемпионатының көмөш миҙалсыһы — 2020/21.

# Вишневский Иван Сергеевич
## Статистика

    Һуңғы яңыртыу: 21 май 2024
| | | | Даими миҙгел | Даими миҙгел | Даими миҙгел | Даими миҙгел | Даими миҙгел | Даими миҙгел | Плей-офф | Плей-офф | Плей-офф | Плей-офф | Плей-офф | Плей-офф |
| Миҙгел | Команда | Лига | У | Г | П | М | +/- | Штр | У | Г | П | М | +/- | Штр |
| 2003/04 | Лада-2 | Беренсе лига | 16 | 0 | 0 | 0 | -- | 10 | — | — | — | — | — | — |
| 2004/05 | Лада-2 | Беренсе лига | 50 | 39 | 32 | 71 | -- | | — | — | — | — | — | — |
| 2005/06 | Руэн-Норанда Хаскис | QMJHL | 54 | 13 | 35 | 48 | 1 | 57 | 5 | 2 | 1 | 3 | -1 | 2 |
| 2006/07 | Руэн-Норанда Хаскис | QMJHL | 60 | 14 | 37 | 51 | 9 | 90 | 16 | 5 | 8 | 13 | -3 | 8 |
| 2007/08 | Руэн-Норанда Хаскис | QMJHL | 45 | 17 | 28 | 45 | 18 | 50 | 17 | 0 | 6 | 6 | 7 | 16 |
| 2008/09 | Пеория Ривермен | АХЛ | 67 | 6 | 13 | 19 | -5 | 28 | 5 | 0 | 2 | 2 | 1 | 2 |
| 2008/09 | Даллас Старз | МХЛ | 3 | 0 | 2 | 2 | 1 | 2 | — | — | — | — | — | — |
| 2009/10 | Техас Старз | АХЛ | 51 | 8 | 16 | 24 | 4 | 18 | — | — | — | — | — | — |
| 2009/10 | Даллас Старз | МХЛ | 2 | 0 | 0 | 0 | -2 | 0 | — | — | — | — | — | — |
| 2009/10 | Чикаго Вулвз | АХЛ | 28 | 2 | 10 | 12 | 4 | 10 | 14 | 0 | 6 | 6 | 0 | 4 |
| 2010/11 | Рокфорд Айсхогс | АХЛ | 46 | 5 | 10 | 15 | 0 | 26 | — | — | — | — | — | — |
| 2011/12 | Атлант | КХЛ | 54 | 3 | 9 | 12 | -11 | 26 | 12 | 0 | 2 | 2 | 2 | 4 |
| 2012/13 | Атлант | КХЛ | 51 | 4 | 9 | 13 | -5 | 14 | 5 | 1 | 0 | 1 | -7 | 4 |
| 2013/14 | Салауат Юлаев | КХЛ | 42 | 4 | 3 | 7 | 1 | 14 | 18 | 3 | 2 | 5 | -6 | 6 |
| 2014/15 | Салауат Юлаев | КХЛ | 47 | 9 | 8 | 17 | -6 | 10 | 5 | 2 | 1 | 3 | 1 | 0 |
| 2015/16 | Салауат Юлаев | КХЛ | 56 | 4 | 10 | 14 | -1 | 24 | 19 | 3 | 3 | 6 | -8 | 6 |
| 2016/17 | Торпедо | КХЛ | 28 | 2 | 6 | 8 | 18 | 4 | 1 | 0 | 0 | 0 | 0 | 0 |
| 2017/18 | Трактор | КХЛ | 56 | 5 | 12 | 17 | 9 | 24 | 16 | 3 | 4 | 7 | 3 | 8 |
| 2018/19 | Автомобилист | КХЛ | 49 | 3 | 24 | 27 | 1 | 18 | 8 | 0 | 2 | 2 | -1 | 2 |
| 2019/20 | Автомобилист | КХЛ | 20 | 1 | 2 | 3 | -6 | 14 | Команданан китә | Команданан китә | Команданан китә | Команданан китә | Команданан китә | Команданан китә |
| 2019/20 | Спартак | КХЛ | 12 | 1 | 3 | 4 | -6 | 6 | 5 | 0 | 2 | 2 | 1 | 0 |
| 2020/21 | Лада | ЮХЛ | 14 | 1 | 3 | 4 | -5 | 14 | Плей-оффҡа эләкмәйҙәр | Плей-оффҡа эләкмәйҙәр | Плей-оффҡа эләкмәйҙәр | Плей-оффҡа эләкмәйҙәр | Плей-оффҡа эләкмәйҙәр | Плей-оффҡа эләкмәйҙәр |
| 2020/21 | Попрад | Словакия | 11 | 1 | 3 | 4 | -3 | 2 | 5 | 1 | 2 | 3 | 0 | 6 |
| Бөтәһе Беренсе лигала | Бөтәһе Беренсе лигала | Бөтәһе Беренсе лигала | 66 | 39 | 32 | 71 | -- | 10 | — | — | — | — | — | — |
| Бөтәһе QMJHL-да | Бөтәһе QMJHL-да | Бөтәһе QMJHL-да | 159 | 44 | 100 | 144 | 28 | 197 | 38 | 7 | 15 | 22 | 3 | 26 |
| Бөтәһе АХЛ-да | Бөтәһе АХЛ-да | Бөтәһе АХЛ-да | 192 | 21 | 49 | 70 | 3 | 82 | 19 | 0 | 8 | 8 | 1 | 6 |
| Бөтәһе МХЛ-да | Бөтәһе МХЛ-да | Бөтәһе МХЛ-да | 5 | 0 | 2 | 2 | -1 | 2 | — | — | — | — | — | — |
| Бөтәһе КХЛ-да | Бөтәһе КХЛ-да | Бөтәһе КХЛ-да | 415 | 36 | 86 | 122 | -20 | 168 | 89 | 12 | 16 | 28 | -15 | 30 |

# Вишневский Иван Сергеевич
## Ғаиләһе

Әсәһе: Галина Вишневская.
Ҡатыны: Кристина Вишневская (Миллер). 2013 йылда ғаилә ҡоралар. 2015 йылдың 23 ноябрендә уларҙың Александр исемле улдары тыуа.